கிள்ளிவளவன் குளமுற்றம் என்னுமிடத்தில் இறந்துபோன செய்தியை இப்புலவர் பாடியுள்ளார். அதில் அவன் பல போர்களில் ஈடுபட்டுப் பலரைக் கொன்ற செய்தி நயம்படக் கூறப்பட்டுள்ளது. கூற்றுவன் என்பவன் உயிர்களைக் கொன்று தின்பதாக நம்பினர். இந்த நம்பிக்கையின் அடிப்படையில் தோன்றிய கற்பனையே இந்தப் பாடலிலுள்ள நயம்.  கிள்ளிவளவன் உயிரோடு இருந்தபோது பல உயிர்களைக் கொன்று கூற்றுவனுக்குத் தீனி போட்டானாம். கிள்ளிவளவனைக் கொன்றுவிட்டாயே கூற்றுவ! இனி உனக்குத் தீனி போடுவார் யார்? என்கிறார் புலவர். கிள்ளிவளவனை வைத்துக்கொண்டு அவன் தரும் உயிர்களை உண்ணும் தந்திரம் தெரியாதவனாம் கூற்றுவன். ஒல்லுமோ நினக்கே!  228 பாடியவர்: ஐயூர் முடவனார்.  பாடப்பட்டோன்: சோழன் குளமுற்றத்துத் துஞ்சிய கிள்ளி வளவன்.  திணை: பொதுவியல். துறை: ஆனந்தப் பையுள். கலஞ்செய் கோவே! கலங்செய் கோவே!